s'Laufestäbli  hett am Räbeli 2001 sini Première.  E Schnitzelbangg ghört zur Fasnacht und o is Räbeli. S'Laufestäbli hett durs Johr duure Auge und Ohre ufgschperrt, wenn's ame duur's Schtedtli gloffe isch, oder am Schtammtisch eine gschlürflet hett. Wär unger dr Larve schteggt wird nid verroote. Das ghört sich so bi de Bänggler. O wenn me weiss wär's isch, me schwiigt und gniesst.